EkBass/fiwiki-20250220-pages-articles huggingface dataset:
Luettelo Suomen virallisen singlelistan ykkösistä vuonna 2004

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2004. Viikko Artisti Kappale Levy- yhtiö 1 Black Night Black Night Poko Records 2 Black Night Black Night Poko Records 3 @junkmail Ei koskaan enää Good Son / Universal 4 @junkmail Ei koskaan enää Good Son / Universal 5 @junkmail Ei koskaan enää Good Son / Universal 6 @junkmail Ei koskaan enää Good Son / Universal 7 @junkmail Ei koskaan enää Good Son / Universal 8 CMX Palvelemaan konetta Herodes / EMI 9 Timo Rautiainen & Trio Niskalaukaus Hyvä ihminen King Foo Records 10 Hanna Pakarinen Love Is Like A Song RCA / BMG 11 Hanna Pakarinen Love Is Like A Song RCA / BMG 12 Hanna Pakarinen Love Is Like A Song RCA / BMG 13 Kotipelto Reasons High and Loud 14 Hanna Pakarinen Love Is Like A Song RCA / BMG 15 Lordi My Heaven Is Your Hell RCA / BMG 16 Antti Tuisku En halua tietää RCA / BMG 17 Antti Tuisku En halua tietää RCA / BMG 18 Nightwish Nemo Nuclear Blast / Spinefarm 19 Nightwish Nemo Nuclear Blast / Spinefarm 20 Nightwish Nemo Nuclear Blast / Spinefarm 21 Nightwish Nemo Nuclear Blast / Spinefarm 22 Negative Frozen To Lose It All GBFAM Records / Playground 23 Nightwish Nemo Nuclear Blast / Spinefarm 24 Tehosekoitin Lupaan Levy-yhtiö 25 The 69 Eyes Lost Boys Virgin / EMI 26 Apulanta Pudota (EP) Levy-yhtiö 27 Apulanta Pudota (EP) Levy-yhtiö 28 Apulanta Pudota (EP) Levy-yhtiö 29 Apulanta Pudota (EP) Levy-yhtiö 30 Apulanta Pudota (EP) Levy-yhtiö 31 Apulanta Pudota (EP) Levy- yhtiö 32 Apulanta Pudota (EP) Levy-yhtiö 33 Apulanta Pudota (EP) Levy-yhtiö 34 Apulanta Pudota (EP) Levy-yhtiö 35 Sonata Arctica Don't Say A Word Nuclear Blast / Spinefarm 36 Children of Bodom Trashed, Lost & Strungout Spinefarm 37 Children of Bodom Trashed, Lost & Strungout Spinefarm 38 Children of Bodom Trashed, Lost & Strungout Spinefarm 39 Children of Bodom Trashed, Lost & Strungout Spinefarm 40 Nightwish I Wish I Had An Angel Spinefarm 41 Negative Frozen To Lose It All GBFAM Records / Playground 42 Children of Bodom Trashed, Lost & Strungout Spinefarm 43 Children of Bodom Trashed, Lost & Strungout Spinefarm 44 Negative In My Heaven GBFAM Records / Playground 45 Kwan Unconditional Love Mercury / Universal 46 Britney Spears My Prerogative Jive / BMG 47 Bomfunk MC’s Hypnotic Polydor / Universal 48 Bomfunk MC’s Hypnotic Polydor / Universal 49 Nightwish Kuolema tekee taiteilijan Spinefarm 50 Jane Valvon EMI 51 Tarja Turunen Yhden enkelin unelma Spinefarm 52 Tarja Turunen Yhden enkelin unelma Spinefarm == Katso myös == * Luettelo musiikkilistoista == Lähteet == * Musiikkituottajat → Tilastot → Suomen virallinen lista → Singlet 2004 Singlelista 2004
Paasikiven I hallitus

Paasikiven senaatti eli Paasikiven I hallitus oli Suomen tasavallan toinen senaatti eli hallitus. Se toimi 27. toukokuuta 1918 – 27. marraskuuta 1918 eli 185 päivää. Nimitys senaatti korvattiin hallitusta tarkoittavalla nimityksellä valtioneuvosto vasta seuraavan hallituksen aikana. Valtionhoitaja P. E. Svinhufvud ja senaatin johtoon tullut Kansallis-Osake-Pankin pääjohtaja J. K. Paasikivi olivat kumpikin näkyviä monarkian kannattajia, ja molemmat halusivat entisen hallituksen ministerien jatkavan ja sen ohjelman pysyvän voimassa. Paasikiven hallituksella oli eduskunnan koko porvarillisen osan tuki, vaikka Maalaisliitto ja Nuorsuomalaisen puolueen K. J. Ståhlbergia kannattanut siipi vastustivat monarkiaa ajanutta linjaa. Maalaisliitto ei ottanut osaa hallituksen muodostamiseen ja sen edustajat Kyösti Kallio ja E. Y. Pehkonen jäivät hallitukseen omalla vastuullaan. Jorma Keränen (toim.): Suomen itsenäistymisen Kronikka, s. 139. Jyväskylä: Gummerus, 1992. ISBN 951-20-3800-5. Hallituksen aloittaessa toimintansa siihen kuului kuusi nuorsuomalaista, viisi Suomalaisen puolueen edustajaa, kaksi maalaisliittolaista ja yksi ruotsalaisen kansanpuolueen edustaja. Lisäksi hallituksessa oli yksi ammattiministeri. Kaksi Suomalaisen puolueen edustajaa ja RKP:n Frey erosivat hallituksesta 29. kesäkuuta 1918. Maalaisliittolaiset erosivat elokuussa johtuen Paasikiven senaatin aktiivisuudesta kuninkaan valitsemiseksi. == Hallitusohjelma == J. K. Paasikivi ilmoitti hallituksensa tärkeimmäksi tavoitteeksi hallitusmuotokysymyksen ratkaisemisen. Paasikivi uhkasi eduskuntaa omalla erollaan ja ilmeisesti myös koko senaatin erolla, mikäli monarkiaa ei hyväksyttäisi. Muiksi tehtäviksi hän ilmoitti muiden muassa ulkopolitiikan kehittämisen, Itä-Karjalan kysymyksen ratkaisun, maan sisäisen järjestyksen palauttamisen, sotalaitoksen organisoinnin, elintarviketilanteen parantamisen, kapinavahinkojen selvittämisen ja edeltäneen Svinhufvudin hallituksen aloittaman sisäisen uudistusohjelman toteuttamisen. == Kokoonpano == ;Huomioita == Hallituksen puoluejakauma == Puolue 27.5.1918 27.11.1918 6 6 5 3 2 - ammattiministeri 1 1 1 - Lähde: == Lähteet == Luokka:Suomen senaatit Luokka:Suomen hallitukset Luokka:Juho Kusti Paasikiven politiikka
Afrikanhanhi

Afrikanhanhi eli aiemmalta nimeltään niilinhanhi (Alopochen aegyptiaca) on afrikkalainen sorsalaji. Sen alkuperäinen elinympäristö sijaitsee Afrikassa, mutta sitä on tarhalintujen karkaamisen vuoksi tavattu vieraslajina eri puolilla maailmaa, niin Kanadassa kuin Australiassakin. Afrikanhanhi on sukunsa ainoa edustaja. == Nimi == Tieteellinen sukunimi Alopochen on muodostettu kreikan kielen pohjalta ja tarkoittaa ketun kaltaista hanhea (alōpos =kettu, khēn = hanhi) Muinaiset kreikkalaiset tunsivat linnun "kettuhanhena" sen ketunvärisen höyhenpeitteen takia. Jobling 2010, s. 42 == Koko ja ulkonäkö == Linnun pituus on 63–73 cm ja paino 1,5–2 kg. Valkoposkihanhen kokoinen, väritykseltään vaalean ruskehtava. Lennossa näkyy siivellä suuri valkoinen laikku. Lento on raskasta, hanhimaista. Koiras on väritykseltään hieman kirjavampi. == Levinneisyys == Afrikassa Niilin laakson ja Saharan eteläpuoli. Tarhoista karanneet linnut ovat muodostaneet pesivän kannan ainakin Englantiin, Hollantiin ja Belgiaan. Tavattu myös Suomessa, todennäköisesti tarhalintujen jälkeläisiä. == Elinympäristö == Paikoin runsas kaikenlaisissa vesistöissä. Välttelee kuitenkin tiheän metsän alueita. == Lisääntyminen == Osa pesii maahan, osa puihin vanhoihin toisten lintulajien pesiin, joskus korkealle puun latvaan. Munia on 6-12, ja niiden haudonta kestää kuukauden. Sukukypsiä vasta 3–4-vuotiaina. == Ravinto == Ruokailee pääasiassa laiduntamalla ruohomaita. == Lähteet == * === Viitteet === == Aiheesta muualla == * Luopa, Pekka 1981: [Niilinhanhi Alopochen aegyptiacus]* Jämsänkoskella. - Lintumies 3.1981 s. 130. LYL. *ITIS: Alopochen aegyptiaca Luokka:Sorsat
Palturitupakka

Palturitupakka eli kessu (Nicotiana rustica) on koisokasvien heimon tupakoiden sukuun kuuluva kasvilaji. Palturitupakka oli intiaanien käyttämä tupakka, jota he kutsuivat mapachoksi. Se tuli ensimmäisenä tupakkalajeista Eurooppaan. Se oli aluksi käytetyin tupakkalaji ja vahvan venäläisen mahorkan, sekä suomalaisen kessun raaka-aine. Palturitupakan lehdet tuottavat nikotiinia hieman enemmän kuin virginiantupakan. Nykyään sitä kasvatetaan tupakan valmistusta varten lähinnä Aasiassa ja etenkin Venäjällä. Se kasvaa myös viileässä ilmastossa. Sitä on viljelty Suomessakin. Palturitupakka ja Virginian tupakka Tupakkaverkko; Archive.org mutta 1950-luvulla sen viljely Suomessa kävi kannattamattomaksi, kun virginiantupakan tuonti Suomeen alkoi.Tietojätin artikkeli kessu == Tuntomerkit == Palturitupakka kasvaa noin metrin korkuiseksi, hyvässä maassa korkeammaksikinHyötykasviyhdistys - Kessu archive.org, ja yhdestä kasvista saadaan parikymmentä 60–67 cm pitkää ja 38–46 cm leveää lehteä, joiden väri vaihtelee keltaisesta vihreään. Kukat ovat kellanvihreitä tai valkoisia. Lehtien pinta on täynnä pieniä ja tahmeita karvoja. Yksi kasvi voi tuottaa jopa miljoona siementä. == Lähteet == == Aiheesta muualla == *Suomen Lajitietokeskus: Palturitupakka (Nicotiana rustica) *LuontoPortti: Palturitupakka (Nicotiana rustica) *Eliaksen yrttitarha - Palturitupakka (Internet Archive) *Ohjeita tupakan viljelyyn, pula-ajalta (Utrio, 1943) *United States Department of Agriculture (USDA): Nicotiana rustica *United States Department of Agriculture (USDA): Nicotiana rustica, Plant Fact Sheet (pdf) *Flora of China: Nicotiana rustica Luokka:Tupakat Luokka:Viljelyskasvit Luokka:Tupakointi Luokka:Seulonnan keskeiset artikkelit
Moottoritorpedovene Tyrsky

Moottoritorpedovene Tyrsky (T 3) oli Suomen merivoimien Taisto-luokka moottoritorpedovene. == Valmistus == Insinööri Jarl Lindblomin italialaisten esikuvien mukaan suunnittelema alus tilattiin 1943 Turun Veneveistämö. Lindblom suunnitteli alustyypin pohjarakenteen osin uudelleen merikelpoisuuden parantamiseksi nopeuden kärsimättä, ja tulos ylittikin odotukset. Laivat puuta, miehet rautaa, s. 17 == Palvelus == Vene osallistui 15. syyskuuta 1944 Suursaaren taisteluun hyökäten saksalaista maihinnousuosastoa vastaan ja vaurioittaen saksalaista M-luokan raivaajaa.Leijonalippu merellä 1983, 81 Alus muutettiin 1949 Pariisin rauhansopimuksen mukaisesti moottoritykkiveneeksi. Se huutokaupattiin 1964 museoalukseksi, sillä se oli ilmeisesti parhaassa kunnossa luokkansa aluksista. Vaikka alus poistettiin palveluksesta, siihen ei tehty suuria muutoksia, ainoastaan varustusta riisuttiin. Aluksen kunnostamista suunniteltiin vuosien varrella useasti, mutta työhön ei ryhdytty. Vasta vuoden 2004 lopulla sen kunnostaminen aloitettiin, jolloin alus päätettiin kunnostaa vuoden 1944 asuunsa. Nykyisin se on Forum Marinumin kokoelmissa.Taisto-luokan moottoritorpedoveneet 2011, 70 ==Lähteet== * * * * * === Viitteet === == Aiheesta muualla == * Turun Sanomat: Moottoritorpedovene T 3 on vanha mahonkiohjus ja tuore vetonaula Luokka:Taisto-luokan moottoritorpedoveneet Luokka:Suomen museolaivat Luokka:Forum Marinum
Alphaman

Alphaman on ASCII-grafiikkaa käyttävä roguelike-peli, jonka ohjelmoi Jeffrey Olson vuonna 1995 apunaan Peter Jessop ja Gregory Krol. Peli sijoittuu ydinkatastrofin jälkeiselle maapallolle ja sen huomattavin piirre on erittäin runsas erikoisen huumorin käyttö. Pelaajan tavoitteena on pelastaa maailma tuhoutumiselta. == Pelaaminen == Alphamanin päähenkilö on mutatoitunut ihminen. Sillä on pelin alussa kaksi erikoiskykyä ja yksinkertainen varustus: satunnainen perus-ase, haarniska ja pala ruokaa. Erikoiskykyjä on tahdonvoimaisesta parantamisesta äänihyökkäykseen ja niitä voi käyttää loputtomasti, joskin voimien on käytön jälkeen latauduttava. Peli sijoittuu New Yorkin raunioihin, jonka rakennuksia ja luolia pelissä voi tutkia. Luolastot ovat täynnä erilaisia olentoja kuten tulimuurahaisia, ruusupensaita ja gaselleja. Pelin tavoitteena on löytää Grinch-nimisen vihollisen linnoitus ja pelastaa Maa hänen käsistään. Grinch aikoo vapauttaa myrkkyä ilmakehään ja tuhota kaiken elämän. Jotta Grinch voitaisiin voittaa, pelaajan on löydettävä viisi linnaa ja tuhottava niiden hallitsijat, joita ovat mm. Buzz Aldrin ja radioaktiivinen Elvis. Esineiden perusluokat ovat aseet (lähi- ja kaukotaistelu), panssarit, ruoka, erilaiset marjat ja monenlaiset suuret ja pienet tekniset esineet. Marjoilla on erilaisia vaikutuksia, jotka saadaan esiin syömällä ja heittelemällä niitä. Teknisiä esineitä on 125, pääosin ne on tunnistettava ennen kuin niitä voi käyttää. Pelistä löytyy esimerkiksi Laserpistooli (ammutaan) ja kotivideoprojektori (nukutetaan vihollisia). Kaikki tekniset esineet, kuten lehtipuhallin, eivät ole käyttökelpoisia ja osasta on suuresti hyötyä. == Vastaanotto == Home of the Underdogs -sivuston arvostelussa Alphamania pidetään keskeneräisenä, sen pelattavuutta ja vihollisten tekoälyä moititaan. Myönteisinä puolina pidetään sen yksinkertaista käyttöliittymää ja roguelike-peleille epätavallista asetelmaa. == Lähteet == == Aiheesta muualla == * Alphaman -kotisivu Luokka:Freeware- pelit Luokka:MS-DOS-pelit Luokka:Roguelike-pelit Luokka:Science fiction -videopelit Luokka:Vuoden 1995 videopelit
Tykkivene Aunus

Tykkivene Aunus oli vuonna 1919 palvelukseenotettu Suomen merivoimien tykkivene. == Valmistus == Alus tilattiin Wm. Crichton & Co Ab:n telakalta Turusta. Se valmistui 1900 hinaajana. ==Suomen merivoimissa== Alus joutui 1919 suomalaisille Aunuksen retken aikana Viteleessä Aunus-joen suuhun uponneena. Se aseistettiin talvisodan alkaessa ja liitettiin kapteeniluutnantti Asikaisen johtamaan Suomen Laatokan-laivastoon. Sodan aikana Laatokalla ei käyty taisteluja, joten Aunuksen tehtävä oli tulittaa Neuvostoliiton maavoimia järven rantojen läheisyydessä ja miinoittaa rannikkoalueita. Alus laski 7. joulukuuta 1939 moottoriveneiden tukemana 18 miinaa miinoitussuunnitelman mukaisesti. Moskovan rauhan mukaisesti kaikki Laatokan-laivaston alukset tuli jättää Laatokalle, joten Aunus joutui Neuvostoliiton haltuun.Auvinen, Visa s. 41-42 ==Neuvostoliiton laivastossa== Aunus liitettiin 24. elokuuta 1940 koulutusosastoon, jonka tukikohtana oli Valamo ja nimettiin UK-100:ksi. Jatkosodan alettua alus aseistettiin uudelleen ja muutettiin miinanraivaajaksi TŠtš-100:ksi päällikkönään yliluutnantti Kargin. Alus liitettiin Neuvostoliiton Laatokan-laivastoon, missä se oli pohjoisosaston lippulaivana. Ensimmäisen taistelunsa alus kävi 27. heinäkuuta 1941 Sortavalan lähistöllä. Alukseen osui 31. heinäkuuta viisi suomalaisen rannikkotykistön ammusta, jolloin useita miehiä sai surmansa ja pohjoisosaston päällikkö kapteeniluutnantti Salagin haavoittui. Myöhemmin alus oli vartiolaivana ja kuljetti erilaisia tavaroita. Aluksella oli suuri merkitys Suhosaaren maihinnousun torjumisessa. Vuonna 1944 alus nimettiin uudelleen T-100:ksi ja raivasi miinoja Riianlahdella. Vuonna 1947 alus riisuttiin aseista ja poistettiin laivastosta 1964, jonka jälkeen se oli latvialaisena hinaajana nimellä RB-30. Syksyllä 1982 alus ankkuroitiin Olhavanjoelle Novaja Ladogaan. ==Lähteet== * * * === Viitteet === Luokka:Suomen merivoimien tykkiveneet Luokka:Neuvostoliiton laivaston sotalaivat
Ion

Ion voi viitata ainakin seuraaviin asioihin: * Ion, Ksuthoksen ja Kreusan poika kreikkalaisessa mytologiassa * Ion, Euripideen näytelmä * Ion, Platonin dialogi * Ion, efesoslainen rapsodi, joka esiintyy Platonin dialogissa * Ion Khioslainen (400-luku eaa.), tragediakirjailija * Ion, romanialainen etunimi * Ion Luchianov, moldovalainen estejuoksija
Demodokos

Demodokos () oli antiikin kreikkalainen satiirikko, joka eli 500-luvulla eaa. Leroksen saarella. Hän on jäänyt maailmankirjallisuuteen lauseella: “miletoslaiset eivät ole hulluja, mutta he toimivat niin kuin olisivat”. Lause liittyy Miletoksessa syntyneeseen kapinointiin. Saarelaiset karkottivat ensin tyranninsa, mutta joutuivat sitten keskinäiseen riitaan, jossa osapuolina olivat pääomapiirit (plutis) ja työntekijät (kheiromakha). ==Katso myös== *Demodokos, henkilö Platonin dialogeissa ==Lähteet== ==Aiheesta muualla== *Demodokoksen tekstejä. Demonax.info Luokka:Antiikin kreikkalaiset kirjailijat Luokka:Ennen ajanlaskun alkua syntyneet
Polemarkhos

Polemarkhos (, ) voi viitata seuraaviin: * polemarkki (arkhon polemarkhos), yksi antiikin Ateenan arkontinviroista * Polemarkhos (400-luku eaa.), ateenalainen filosofi
Intian osavaltiot ja territoriot

Intia on jaettu 29 osavaltioon ja seitsemään liittoterritorioon, joihin kuuluu Delhin pääkaupunkialue. == Intian osavaltiot == Numero kartalla Osavaltio ISO 3166-2:IN Perustettu Asukasluku Pinta-ala (km²) Viralliset kielet Pääkaupunki Suurin kaupunki (ei pääkaupunki) Asukastiheys/ km² Lukutaito (%) urbaaniväestön määrä (%) 1 Andhra Pradesh AP 1953 49 506 799 160 205 telugu Hyderabad Visakhapatnam 308 67,41% 29,6 2 Arunachal Pradesh AR 1987 1 382 611 83 743 englanti Itanagar 17 66,95 20,8 3 Assam AS 1912 31 169 272 78 550 assam, bengali, bodo Dispur Guwahati 397 73,18 12,9 4 Bihar BR 1936 103 804 637 99 200 hindi, urdu Patna 1 102 63,82 10,5 5 Chhattisgarh CT 2000 25 540 196 135 194 chattisgarhi, hindi Raipur (väliaikainen) 189 71,04 20,1 6 Goa GA 1987 1 457 723 3 702 konkani Panaji 394 87,40 62,2 7 Gujarat GJ 1960 60 383 628 196 024 gujarati Gandhinagar Ahmedabad 308 79,31 37,4 8 Haryana HR 1966 25 353 081 44 212 hindi, punjabi Chandigarh Faridabad 573 76,64 28,9 9 Himachal Pradesh HP 1971 6 856 509 55 673 hindi Shimla 123 83,78 9,8 10 Jharkhand JH 2000 32 966 238 74 677 hindi Ranchi Jamshedpur 414 67,63 22,2 11 Karnataka KA 1956 61 130 704 191 791 kannada Bangalore 319 75,60 34,0 12 Kerala KL 1956 33 387 677 38 863 malayalam Thiruvananthapuram 859 93,91 26,0 13 Madhya Pradesh MP 1947 72 597 565 308 252 hindi Bhopal Indore 236 70,63 26,5 14 Maharashtra MH 1960 112 372 972 307 713 marathi Mumbai 365 82,91 42,4 15 Manipur MN 1972 2 721 756 22 347 manipuri Imphal 122 79,85 25,1 16 Meghalaya ML 1972 2 964 007 22 720 englanti, garo hindi, khasi, pnar Shillong 132 75,48 19,6 17 Mizoram MZ 1987 1 091 014 21 081 mizo Aizawl 52 91,58 49,6 18 Nagaland NL 1963 1 980 602 16 579 englanti Kohima Dimapur 119 80,11 17,2 19 Odisha OR 1912 41 947 358 155 820 orija Bhubaneswar 269 73,45 15,0 20 Punjab PB 1947 27 704 236 50 362 punjabi Chandigarh Ludhiana 550 76,68 33,9 21 Rajasthan RJ 1950 68 621 012 342 269 rajasthani, hindi Jaipur 201 67,06 23,4 22 Sikkim SK 1975 607 688 7 096 nepali, sikkim, gurung, lepcha, limbu, magar, newari, šerpa, sunwar, tamang Gangtok 86 82,20 11,1 23 Tamil Nadu TN 1950 72 138 958 130 058 tamili Chennai 480 80,33 44,0 24 Telangana TG 2014 35 193 978 114 840 telugu, urdu Hyderabad 307 66,50% N/A 25 Tripura TR 1972 3 671 032 10 492 bengali, tripuri Agartala 350 87,75 17,1 26 Uttar Pradesh UP 1902 199 581 477 243 286 hindi, urdu Lucknow Kanpur 828 69,72 20,8 27 Uttarakhand UT 2000 10 116 752 53 483 hindi, sanskrit Dehradun (väliaikainen) 189 79,63 25,7 28 Länsi-Bengali WB 1947 91 347 736 88 752 bengali, englanti, nepali Kolkata 1 029 77,08 28,0 == Intian territoriot== Järjestys Territorio Pääkaupunki asukasluku A. Andamaanit ja Nikobaarit Port Blair 379 944 B. Chandigarh Chandigarh 1 054 686 C. Dadra ja Nagar Haveli ja Daman ja Diu Daman 585 764 D. Jammu ja Kashmir Jammu (talvella) Srinagar (kesällä) 12 548 926 E. Ladakh Leh Kargil 274 829 F. Lakshadweep Kavaratti 64 429 G. Delhin pääkaupunkiterritorio New Delhi 16 753 235 H. Puducherry Puducherry 1 244 464 ==Lähteet== *Government of India ===Viitteet=== *
Faidros

Faidros () tai Phaedrus (lat.) voi viitata seuraaviin: * Faidros, sokraattinen filosofi, joka tunnetaan Platonin dialogeista * Faidros, edellisen mukaan nimetty Platonin dialogi * Faidros (k. 70 eaa.), epikurolainen filosofi * Phaedrus (n. 15 eaa. – 50 jaa.), roomalainen kirjailija
Gross-Rosenin keskitysleiri

thumb|Gross-Rosenin pääportti ("Arbeit macht frei" -teksti portissa). Gross- Rosen oli natsien keskitysleiri Saksan Ala-Sleesian alueella Groß Rosenissa (nykyisin Puolan Rogoźnica). Se oli työleiri 1940–1945. Sen kautta kulki arviolta noin 125 000 vankia, joista arvioidaan kuolleen 40 000.Gross-Rosen museo Leirillä oli arviolta sata alaleiriä. Puna-armeija vapautti pääleirin 14. helmikuuta 1945. == Lähteet == ==Aiheesta muualla== Luokka:Saksalaiset keskitysleirit toisen maailmansodan aikana Luokka:Puolan rakennukset ja rakennelmat
Byōdō-in

Byōdō-in () on buddhalainen temppeli Ujin kaupungissa Kioton prefektuurissa Japanissa. Se oli alun perin Fujiwara no Michinagan huvila, mutta hänen poikansa, kanpaku Fujiwara no Yorimichi, muunsi sen temppeliksi vuonna 1052.Kyoto Prefecture: World Heritage Temppelin tärkein nähtävyys on feeniks- halli vuodelta 1053; lähes kaikki muut temppelin rakennukset paloivat sisällissodan aikana vuonna 1336. Feeniks-halli () on yksi Japanin kuuluisimmista rakennuksista, ja se on kuvattu 10 jenin kolikkoon. Hallin arkkitehtuurin on tarkoitus muistuttaa Amida-buddhan kuviteltua puhtaan maan paratiisia. Hallin pohjapiirros muistuttaa lentävää lintua, ja sen katolla on feeniks-patsaat (ks. fènghuáng). Tämän vuoksi sitä alettiin myöhemmin kutsua feeniks-halliksi. Halli on yksi harvoista säilyneistä Heian-kauden rakennuksista. Hallin sisällä on Amidan patsas, jonka on veistänyt Jōchō samoihin aikoihin rakennuksen valmistumisen kanssa. Hän käytti veistoksessaan yosegi-tekniikkaa. Amidan kultainen halo, jossa on 12 bodhisattvaa ja Dainichi Nyorai, on pääasiassa Edo-kaudelta. Hallin sisäosa on koristeltu edustamaan Amidan parartiisia. 52 pilvillä ratsastavaa bodhisattvaa, jotka ovat alkuperäisten feeniks-veistosten tavoin nähtävillä viereisessä aarrekammiossa (hōshōkan), on myös pidetty Jōchōn töinä. Hallin ympärillä on lampi ja puutarha. Byōdō-in hyväksyttiin Unescon maailmanperintöluetteloon osana Kioton kulttuuriaarteiden muodostamaa kokonaisuutta vuonna 1994. Temppelistä on rakennettu kopio O'ahun saarelle Havaijille. == Kuvia == Tiedosto:Japan Uji ByodoIn DSC00408.jpg|Feeniks-halli toisesta kulmasta Tiedosto:Byodoin3.JPG|Feeniks-veistos hallin katolla Tiedosto:Byōdō-in Phoenix Hall 001.jpg|alt=|Phoenix Hallin keskisali Tiedosto:Byodoin- PhoenixHall-M1264.jpg|Hallin sisäänkaynti, sisällä Amidan patsas Tiedosto:JuEnDamaByodoinWP.jpg|Kymmenen jenin kolikon kääntöpuoli == Lähteet == == Aiheesta muualla == Luokka:Japanin buddhalaiset temppelit Luokka:Unescon maailmanperintökohteet Japanissa
Fly on the Wall

Fly on the Wall on australialaisen hard rock -yhtye AC/DC:n kymmenes studioalbumi. Se julkaistiin 28. kesäkuuta 1985. Albumia nauhoitettiin marraskuusta 1984 helmikuuhun 1985 saakka Montreuxissa, Sveitsissä. Sen ovat tuottaneet veljekset Angus Young ja Malcolm Young. Albumi on ensimmäinen levy, jossa rumpuja soittaa Simon Wright. AC/DC:n alkuperäinen rumpali Phil Rudd erosi yhtyeestä Flick of the Switch -albumin äänitysten jälkeen riitojen vuoksi. Fly on the Wall -albumi oli listoilla 7. sijalla Britanniassa ja 32. sijalla Yhdysvalloissa. Albumilta julkaistiin singlet ”Shake Your Foundations”, ”Danger” ja ”Sink the Pink”. Albumi julkaistiin uudelleen remasteroituna vuonna 2003 osana AC/DC remasters sarjaa. ==Kappaleet== ==Video== Vuonna 1985 albumista ilmestyi myös videoversio, joka sisälsi kappaleet: # Fly on the Wall # Danger # Sink the Pink # Stand Up # Shake Your Foundations ==Kokoonpano== *Brian Johnson – laulu *Angus Young – kitara *Malcolm Young – kitara, taustalaulu *Cliff Williams – basso, taustalaulu *Simon Wright – rummut ==Arvostelut== *All Music Guide -lehden arvostelu: ==Lähteet== == Aiheesta muualla == * Luokka:AC/DC:n albumit Luokka:Vuoden 1985 albumit
Phoenix (yhtye)

Phoenix on ranskalainen rock -yhtye, joka esittää laulunsa englanniksi. Yhtye perustettiin vuonna 1999 Versaillesissa Pariisissa. Julkaistuaan ensimmäisen levynsä United vuonna 2000 Phoenixista tuli suosittu underground-yhtye. Phoenixin kappale ”Too Young”, joka soi muun muassa elokuvassa Lost in Translation, nosti yhtyeen levymyyntiä ja mahdollisti yhtyeen toisen levyn Alphabeticalin teon. Levyn kappale ”Everything Is Everything” toi yhtyeelle kohtalaista suosiota. Vuonna 2006 yhtye julkaisi kolmannen albumin It's Never Been Like That. Neljäs studioalbumi Wolfgang Amadeus Phoenix ilmestyi vuonna 2009. Se sai parhaan vaihtoehtoisen musiikkialbumin Grammy-ehdokkuuden. ==Diskografia== ===Studioalbumit=== * United (2000) * Alphabetical (2004) * It's Never Been Like That (2006) * Wolfgang Amadeus Phoenix (2009) * Bankrupt! (2013) * Ti Amo (2017) * Alpha Zulu (2022) ===Livealbumit=== * Live! Thirty Days Ago (2004) ===EP:t=== * iTunes Live from SoHo (2010) * iTunes Festival: London 2010 (2010) ===Singlet=== * "Party Time" (1999) * "Heatwave" (1999) * "Too Young" (2000) * "If I Ever Feel Better" (2001) * "Everything Is Everything" (2004) * "Run Run Run" (2004) * "Long Distance Call" (2006) * "Consolation Prizes" (2006) * "1901" (2009) * "Lisztomania" (2009) * "Lasso" (2010) * "Entertainment" (2013) * "Trying to Be Cool" (2013) * "S.O.S. in Bel Air" (2013) * "Alone on Christmas Day" (2015) * "J-Boy" (2017) * "Ti Amo" (2017) * "Goodbye Soleil" (2017) == Aiheesta muualla == * Yhtyeen viralliset kotisivut * Luokka:Ranskalaiset rockyhtyeet
Tietue

Tietue tarkoittaa yhtä henkilöä, tapahtumaa, asiaa tai muuta sellaista koskevia tietoja"Tietue". Suomen kielen perussanakirja, s. 302. Helsinki: Kotimaisten kielten tutkimuskeskus 1994 ISBN 951-37-1088-2. Tietue on tietojenkäsittelyssä yhdistelmätyyppi toisiinsa liittyviä muuttujia. Tietue voi sisältää eri tyyppisiä toisiinsa kuuluvia tietoja kuten henkilön etu- ja sukunimi sekä syntymäpäivä. Termi on erityisesti tiedonhallinnassa itsenäisen, loogisen tietokokonaisuuden nimitys. Rakenteeltaan säännöllisessä eli strukturoidussa sisällössä tietue voidaan määritellä yhden kohteen tietojen muodostamaksi kokonaisuudeksi. Esimerkiksi asiakasrekisterissä kullakin asiakkaalla on oma tietueensa. Relaatiotietokannassa tietuetta vastaa tietokantataulun rivi. Tiedonhallinnan kannalta strukturoimaton tai heikosti rakenteellinen tieto, kuten teksti, ei juuri ole jaoteltavissa yhdenmukaisiksi tietueiksi. ==Lähteet== * === Viitteet === Luokka:Ohjelmointi
Bryan Watson

Bryan Watson (s. 18. huhtikuuta 1969, Durban, Etelä-Afrikka) oli parinsa Carmen Vinceljin kanssa uuden vuosituhannen alun ylivoimaisin kilpatanssipari maailmassa. He voittivat ammattilaisten latinalaistanssien maailmanmestaruuden (liitto: WD/DSC, kesäkuu-06 alkaen WDC) vuosina 1999-2007 yhdeksän kertaa. Pari päätti uransa kesäkuun alussa järjestetyssä British Open kilpailussa Blackpoolissa, jonka he voittivat seitsemännen ja viimeisen kerran. Pari osallistui Blackpoolin kilpailuun yhdeksänä vuonna. Ainoat parit, joka koskaan kykenivät voittamaan heidät, olivat Suomen Jukka Haapalainen ja Sirpa Suutari- Jääskö, sekä Paul Killick ja Karina Smirnoff Englannista. Bryan on lisäksi voittanut amatöörien maailmanmestaruuden latinalaistansseissa vuonna 1991 italialaisen Claudia Leonin kanssa. Lisäksi hän on saavuttanut useita MM- mitaleja englantilaisen Karen Hardyn kanssa vuosina 1995-1998. Luokka:Kilpatanssijat Luokka:Eteläafrikkalaiset urheilijat Luokka:Vuonna 1969 syntyneet Luokka:Elävät henkilöt
Kuopion Energia

Kuopion Energia -konserni muodostuu emoyhtiö Kuopion Energia Oy:stä ja tytäryhtiö Kuopion Sähköverkko Oy:stä. Emoyhtiössä ovat energiantuotanto-, kaukolämpö- ja kaukojäähdytysliiketoiminnot, liiketoimintateknologia sekä talous- ja henkilöstöhallinto. Kuopion Sähköverkko vastaa kolmen liiketoimintayksikkönsä kautta noin 60 000 asiakkaan sähköverkkotoiminnasta omalla jakelualueellaan. Kuopion Energia -konserni on kokonaisuudessaan Kuopion kaupungin omistama. Konsernin palveluksessa on noin 130 henkilöä. Kuopion Energia Oy:n toimitusjohtaja on Esa Lindholm ja Kuopion Sähköverkko Oy:n toimitusjohtajana on Kari Väänänen. == Tuotanto == Yhtiöllä on Kuopion alueella Haapaniemen kaupunginosassa kaksi yksikköä käsittävä lämpövoimalaitos, joka tuottaa sekä sähköä että kaukolämpöä. Jo yli 60 % koko energiantuotannosta perustuu puuperäisiin polttoaineisiin (2021). Turpeen sekä polttoöljyn käyttöä Kuopion Energia on vähentänyt merkittävästi edellisten vuosien aikana, ja tavoitteena onkin päästä eroon hiilidioksidipäästöistä vuoteen 2030 mennessä. Lisäksi sillä on pienempiä öljyä polttavia lämpövoimaloita kaukolämmön tuottamista varten useissa muissa kaupunginosissa, mutta niitä käytetään vain lämmönjakeluhäiriöiden aikana, joten kevyen polttoöljyn käyttö on vain 0,2 %. ==Historia== Yhtiö on perustettu vuonna 1906 nimellä Kuopion kaupungin sähkölaitos. Yhtiön voimalaitos Haapaniemi 1 oli valmistuessaan 1972 ensimmäisiä sähkön ja lämmön yhteistuotantolaitoksia ja myös ensimmäisiä turvetta polttoaineena käyttäviä laitoksia. Sen rinnalle rakennettu Haapaniemi 2 on valmistunut 1982. Haapaniemi 3 aloitti vuonna 2012, jolloin Haapaniemi 1 suljettiin. 2000-vuosikymmenellä keskusteltiin energiayhteistyöstä Savon Voiman ja Kuopion Energian välillä. Neuvoteltu yhteistyösopimus ei kuitenkaan saanut hyväksyntää Kuopion kaupunginvaltuustossa, jonka enemmistö halusi pitää energiahuollon omissa käsissä. Vuonna 2018 Savon Voima, Kuopion Energia, Jyväskylän Energia ja Lappeenrannan Energia allekirjoittivat perustamissopimuksen yhteisestä sähkönmyynti- ja energiapalveluyhtiöstä. Täten muodostettu Väre Energia Oy aloitti toimintansa 1.1.2019. ==Lähteet== * ===Viitteet=== == Aiheesta muualla == * Kuopion Energian verkkosivut *Väre Energian verkkosivut Luokka:Suomalaiset energiayhtiöt Luokka:Kuopiolaiset yritykset Luokka:Suomalaiset julkisomisteiset yhtiöt
Daniel Petrie, Jr.

Daniel Petrie Jr. (s. 30. marraskuuta 1951) on yhdysvaltalainen elokuvakäsikirjoittaja ja -ohjaaja. Elokuvaohjaaja Daniel Petrien ja elokuvatuottaja Dorothea G. Petrien poika kirjoitti ensimmäisenä käsikirjoituksenaan Beverly Hills -kyttä -elokuvan, joka julkaistiin Martin Brestin ohjaamana vuonna 1984. Elokuvasta muodostui yllätyshitti, joka keräsi yli 316 miljoonan dollarin lipputulot. Tälläkin hetkellä elokuva on 150 parhaiten tuottaneen filmin joukossa, ja oli julkaisuvuotensa menestynein. Elokuva toi Petrielle Oscar-ehdokkuuden parhaasta käsikirjoituksesta. Seuraavaa käsikirjoitustaan uransa vahvasti aloittanut Petrie hioi pitkään, ja se tuotiin valkokankaalle vasta vuonna 1987 Jim McBriden ohjaamana. Elokuva oli heikko menestys, kuten Petrien seuraavakin käsikirjoitus. Vuonna 1989 Tom Hanks -komedia Turner & Hooch käänsi Petrien onnen tuottaen yli 70 miljoonaa dollaria. Kahta vuotta myöhemmin julkaistiin Petrien esikoisohjaus Tinasotilaat, jonka hän myös kirjoitti. Suurista odotuksista huolimatta elokuva keräsi vain 15 miljoonan dollarin lipputulot. Yhdessä seitsemän muun käsikirjoittajan kanssa hän loi käsikirjoituksen seuraavaan ohjaustyöhönsä Intissä (1994), joka oli heikko menestys. Vuonna 1997 Petrie ohjasi ensimmäistä kertaa valmiin käsikirjoituksen Dead Silence, joka päätyi suoraan televisiolevitykseen. Vuonna 2002 valmistuneen Lavastettu-trillerin Petrie sekä ohjasi että kirjoitti televisioon, joka toteutettiin yhdeksänmiljoonan dollarin budjetilla. Kyseessä oli kymmenen vuoden takaisen TV-elokuvan uusintaversio. Oscar-ehdokkuudesta huolimatta Daniel Petrie Jr. ei ole menestynyt veljensä Donald Petrien tavoin. Luokka: Yhdysvaltalaiset elokuvaohjaajat Luokka: Yhdysvaltalaiset elokuvakäsikirjoittajat Luokka:Vuonna 1951 syntyneet Luokka:Elävät henkilöt
Riikka Hakkarainen

Riikka Hakkarainen (s. 23. toukokuuta 1977) on yksi Suomen menestyneimmistä golfaajista.http://www.finnairmasters.com/2006/pelaajat/hakkarainen_fi.html Hän voitti toisena suomalaisnaisena Euroopan-kiertueen osakilpailun vuonna 2006. Hakkarainen siirtyi ammattilaiseksi vuonna 1997 ja on voittanut neljä kansainvälistä ammattilaiskilpailua sekä koko Telia Tour -kiertueen rankingin vuonna 2002, jolloin hän voitti myös ensimmäisen ammattilaiskilpailun South African Openin Johannesbourghissa keväällä 2002. Euroopan-kiertueella (Ladies European Tour) hän on voittanut Tenerife Ladies Openin 2006. Erinomaisena vuonna hän nappasi lukuisia Top-10-sijoituksia ja ylsi kiertueen kokonaisrankingissa yhdeksännelle sijalle. Pitkän uran muita kohokohtia ovat toinen sija Italian Ladies Openissa vuonna 1999 ja kolmas sija Biarritz Ladies Classicissa vuonna 2002. Hakkaraisen suhteellisen lyhyt amatööriura alkoi 11-vuotiaana Jyväskylässä Laajavuoren harjoituskentällä vanhempien kannustamana ja jatkui myöhemmin JyväsGolfissa, Mikkelin Golfissa sekä Golf Porrassalmessa. Amatööriurallaan hän edusti Suomea lukuisissa kansainvälisissä amatöörikilpailuissa. Kohokohtia amatööriuralla olivat hyvät sijoitukset Junior World Championshipissa parhaana eurooppalaisena, MM-joukkuekilpailuissa Ranskassa, Greece Ladies Championissa vuonna 1996 ja Scottish Youths Championissa vuonna 1995 sekä kolmas sija European Amateur Masters sekä British Girls Championship -kilpailuissa vuonna 1995. Urallaan hän on voittanut yhdeksän SM-mitalia, joista ensimmäisen 14-vuotiaana. Huimauskohtaukset pitivät Hakkaraisen poissa kentiltä kaudella 2008 mutta ura Euroopan Tourilla jatkui edelleen vuonna 2009. == Lähteet == == Aiheesta muualla == * Viralliset kotisivut * LET Player Profile: Riikka Hakkarainen Luokka:Suomalaiset golfaajat Luokka:Vuonna 1977 syntyneet Luokka:Elävät henkilöt
Gateway

Gateway voi tarkoittaa seuraavia: * Yhdyskäytävä tietoliikenteessä * Avaruuden portti (), Frederik Pohlin romaani vuodelta 1977 ** Gateway, Pohlin kirjaan perustuva videopeli ** Gateway 2: Homeworld, Pohlin kirjaan perustuvan videopelin jatko-osa * Gateway eli Gateway Theatre of Shopping, Etelä- Afrikassa sijaitseva suuri kauppakeskus * Gateway Computer, tietokonevalmistaja * "Gateways", Dimmu Borgirin single
Coca-Cola Light

Coca-Cola Light (joissain maissa nimellä Diet Coke) on The Coca-Cola Companyn virvoitusjuomamerkki. Se on maailman kolmanneksi myydyin virvoitusjuoma. Coca- Cola Lightia alettiin myydä Suomessa vuonna 1984. Juoma oli vuodesta 2006 makeutettu sukraloosilla‚ mutta sitä ennen se makeutettiin aspartaamilla. Vaihdokseen syynä oli maku, sillä sukraloosi sokerista valmistettuna kevytmakeuttajana toi juomaan täyteläisemmän maun. Vuoden 2009 alussa Coca- Cola Lightin makeutusaine sukraloosi muutettiin takaisin aspartaamiksi tuntemattomista syistä. Coca-Cola Lightia pidettiin yleisesti liian naisellisena, jonka takia vuonna 2006 sen rinnalle lanseerattiin tuote Coca- Cola Zero Sugar. Coca-Cola Lightin myynti lopetettiin Suomessa 2019 keväällä. == Kuvia == 16-09-17-WikiLovesCocktails-Flaschen-Img0133.jpg|Coca-Cola Light- pullo Coca Cola 006.jpg|Coca-Cola Light-tölkki Diet-Coke-Can.png|Diet Coke- tölkki Australiadietcokebottles.jpg|Diet Coke-pulloja Australiassa ==Lähteet== == Aiheesta muualla == Luokka:Coca-Cola
’74 Jailbreak

’74 Jailbreak on australialaisen hard rock -yhtye AC/DC:n vuonna 1984 julkaistu EP-levy. Se sisältää yhtyeen aiemman laulusolistin Bon Scottin ajalla äänitettyjä kappaleita, joita ei ollut aikaisemmin julkaistu Australian ulkopuolella. Albumin ensimmäinen kappale ”Jailbreak” on julkaistu alun perin vuoden 1976 Dirty Deeds Done Dirt Cheap -albumin Australian-versiolla ja loput kappaleet ovat vuoden 1975 High Voltage -albumin Australian-versiosta. Kappaleesta ”Jailbreak” julkaistiin myös single ja sille tehtiin musiikkivideo. ’74 Jailbreak julkaistiin remasteroituna vuonna 2003 osana AC/DC remasters -sarjaa. ==Kappaleet== # # # # # ==Kokoonpano== *Bon Scott – laulu *Angus Young – kitara *Malcolm Young – kitara, taustalaulu *George Young/Mark Evans – basso *Peter Clack/Tony Currenti/Phil Rudd – rummut ==Arvostelut== *All Music Guide -lehden arvostelu: *Soundin (9/2003) arvostelu ==Lähteet== *official website ===Viitteet=== ==Aiheesta muualla== *EP:n laulujen sanat * Luokka:Vuoden 1984 kokoelma-albumit Luokka:Vuoden 1984 EP:t Luokka:AC/DC:n kokoelma-albumit
Fukutsu

Fukutsu () on Japanin kaupunki Kyūshūn saarella Fukuokan prefektuurissa. Se sijaitsee prefektuurin pohjoisosassa Genkainmeren rannalla Fukuokan ja Kita- Kyūshūn suurkaupunkien välissä. Fukutsussa on 62 149 asukasta (vuonna 2017) ja sen pinta-ala on 52,76 neliökilometriä. Fukutsun kaupunki syntyi vuonna 2005 Fukuman ja Tsuyazakin maaseutukaupunkien yhdistyessä. Uuden kaupungin nimeä varten kerättiin noin 3 000 ehdotusta ympäri maata. Fukutsu on kehittynyt loma- ja matkailukohteena Genkainmeren rannikon ja Miyajidaken pyhäkön luontoalueineen sekä asuinlähiönä lyhyen matkan päässä Fukuokasta ja Kitakyūshūsta. Kaupunkia palvelee JR Kyūshūn Kagoshima-päälinja. == Lähteet == == Aiheesta muualla == * Kaupungin internetsivut *
Maurice Leblanc

Maurice Leblanc (11. joulukuuta 1864 Rouen, Ranska – 6. marraskuuta 1941 Perpignan, Ranska) oli ranskalainen kirjailija. Hänen maineensa perustuu erityisesti herrasmiesvaras Arsène Lupinista kertoviin rikostarinoihin.Leblanc Maurice, Kirjasampo, viitattu 11.6.2021 Oopperalaulaja, kirjailija Georgette Leblancin oli Leblancin sisko. Leblancin ensimmäinen Arsène Lupin -tarina ilmestyi vuonna 1905 Je sais tout -lehdessä. Lehti pyysi Leblancia kehittämään ranskalaisen vastineen Sherlock Holmesille, josta oli tullut englantilaisen The Strand Magazinen vetonaula. Leblancin luomasta herrasmiesvarkaasta tuli pian suosittu. Kirjailija oli alun perin haaveillut urasta psykologisten romaanien kirjoittajana, mutta hän päätyi kuitenkin kirjoittamaan Lupin- seikkailuja kuolemaansa asti. Leblanc totesi luomastaan hahmosta: "Hän seuraa minua kaikkialle. Ei hän ole minun varjoni, vaan minä olen hänen varjonsa. Hän se istuu pöytäni ääressä kun kirjoitan." Hän on luonnehtinut sankariaan myös "urheaksi sieluksi vahingoittumattomassa ruumiissa". Arsène Lupinilla oli esikuva todellisuudessa. Aloittaessaan Lupin-sarjaa Leblanc nimittäin seurasi kiinnostuneena ranskalaisen anarkistin Marius Jacobin oikeudenkäyntiä Marseillessa. == Teokset== ===Arsène Lupin -teokset=== ===Muut teokset=== * Neljä naista ristillä (L'Île aux Trente Cercueils, 1920) * Kolme silmää (Les Trois yeux, 1921). * Pelottava tapahtuma (Le Formidable Événement, 1921). ==Lähteet== == Aiheesta muualla == * Vapaasti ladattavia Maurice Leblancin e-kirjoja Project Gutenbergissa ja Projekti Lönnrotissa * Maurice Leblancin teoksia (www.ebooksgratuits.com) Luokka:Ranskalaiset rikoskirjailijat Luokka:Vuonna 1864 syntyneet Luokka:Vuonna 1941 kuolleet
Annemarie Moser-Pröll

Annemarie Moser-Pröll (o.s. Pröll, s. 27. maaliskuuta 1953 Kleinarl) on itävaltalainen alppihiihdon olympiavoittaja. Hän oli menestynein naisalppihiihtäjä alppihiihdon maailmancupissa 1970-luvulla.Arponen, ym., s. 371–372Sports Reference LLC Moser-Pröll saavutti parhaat menestyksensä syöksylaskussa, suurpujottelussa ja alppiyhdistetyssä. Vuoden 1972 talvikisoissa Sapporossa hän saavutti kaksi olympiahopeaa (syöksylasku ja suurpujottelu) ja voitti viimeisenä kilpailuvuotenaan 1980 Lake Placidin kisoissa syöksylaskun olympiakultaa. Maailmancupin kokonaiskilpailun Moser- Pröll voitti kuudesti (kausina 1970–1971, 1971–1972, 1972–1973, 1973–1974, 1974–1975 ja 1978–1979). Hänellä on 62 maailmancupin osakilpailuvoittoa (36 syöksy, 16 suurpujottelu, 3 pujottelu, 7 alppiyhdistetty), ja hän oli pitkään naisalppihiihtäjien voittotilaston kärjessä. Lindsey Vonn ohitti hänet tilastossa 19. tammikuuta 2015. Maailmanmestaruuskilpailuissa Moser-Pröll voitti neljä kultaa (alppiyhdistetty 1972 ja 1978, syöksylasku 1974 ja 1978) ja kaksi pronssia (syöksylasku 1970 ja suurpujottelu 1978). Vuonna 1980 olympiakullan jälkeen Moser-Pröll lopetti kilpailu-uransa ja siirtyi ravintola-alalle. Hänellä on ”Weltcup-Cafe Annemarie” -kahvila Kleinarlissa. Hän on ollut naimisissa Herbert Moserin kanssa vuodesta 1974 ja pariskunnan tytär Marion syntyi 1982. Joulukuussa 2003 syntyi heidän ensimmäinen lapsenlapsensa. == Lähteet == * * === Viitteet === == Aiheesta muualla == * Luokka:Itävaltalaiset alppihiihtäjät Luokka:Itävaltalaiset olympiavoittajat Luokka:Vuonna 1953 syntyneet Luokka:Elävät henkilöt Luokka:Seulonnan keskeiset artikkelit
If You Want Blood You’ve Got It

If You Want Blood You’ve Got It on australialaisen hard rock -yhtye AC/DC:n vuonna 1978 julkaistu ensimmäinen livealbumi. Albumi äänitettiin tammikuussa 1978 yhtyeen konsertissa Glasgow’ssa, Skotlannissa. Albumin kaikki kappaleet ovat kirjoittaneet kitaristit Angus Young, Malcolm Young ja laulaja Bon Scott. Konsertti kuului yhtyeen Powerage-albumin jälkeiseen kiertueeseen. Albumi sisältää Poweragen lisäksi kappaleita yhtyeen albumeilta T.N.T., Dirty Deeds Done Dirt Cheap ja Let There Be Rock. Albumin tuottivat George Young ja Harry Vanda. ”If You Want Blood You’ve Got It” on myös kappaleen nimi AC/DC:n albumilla Highway to Hell. Albumi julkaistiin remasteroituna vuonna 2003 osana AC/DC Remasters -sarjaa. Albumia pidetään yhtenä parhaista live-albumeista. ==Kappaleet== *Jokaisen kappaleen ovat kirjoittaneet Angus Young, Malcolm Young ja Bon Scott. A-puoli # # # # # B-puoli # * # # # # ==Kokoonpano== *Bon Scott – laulu *Angus Young – soolokitara *Malcolm Young – rytmikitara, taustalaulu *Cliff Williams – basso, taustalaulu *Phil Rudd – rummut ==Arvostelut== *All Music Guide -lehden arvostelu: *Blender-lehden arvostelu: http://www.blender.com/guide/reviews.aspx?id=2389 == Lähteet == == Aiheesta muualla == * Luokka:Vuoden 1978 konserttitallenteet Luokka:AC/DC:n konserttitallenteet
Jiří Kolář

Jiří Kolář (24. syyskuuta 1914 Protivín – 11. elokuuta 2002) oli tšekkoslovakialainen runoilija, kuvataiteilija, kääntäjä ja toimittaja. Kolář syntyi Protivínin pikkukaupungissa, josta perhe muutti vuonna 1922 Prahan lähellä olevaan hiili- ja terästeollisuuskaupunkiin, Kladnoon. Kolář oppi ensin puusepän ammatin ja on ansainnut elantonsa varsin sekalaisissa muissakin töissä. Ystäviensä kehotuksesta hän vei ensimmäisen runokokoelmansa kustantajalle vuonna 1941. Tästä alkoi taiteilijanura. Vuonna 1942 hän perusti ystäviensä kanssa Ryhmä -42:n, jonka lähtökohta oli uteliaisuus todellisuutta kohtaan. Kolářin allekirjoitettua toisinajattelijoiden Peruskirja 77 -vetoomuksen hänen teoksiaan alettiin tuhota ja hänen täytyi lähteä maanpakoon. Vuonna 1982 hänet tuomittiin poissa olevana vuodeksi vankilaan ja hänen omaisuutensa takavarikoitiin. Hän asettui asumaan Pariisiin, mutta joutui odottamaan viisi vuotta ennen kuin hänen vaimonsa Bĕla Kolárová pääsi hänen luokseen. Kolář perusti taidelehden, Revue K:n, jossa kerrottiin tšekkiläisten emigranttitaiteilijoiden töistä. Vuonna 1984 hän sai Ranskan kansalaisuuden. Vallanvaihdoksen jälkeen Kolář saattoi palata kotimaahansa vuonna 1989 ja muutti sinne takaisin pysyvästi vuonna 1999. Kolář kuoli 87-vuotiaana 11.elokuuta 2002. Kolář tunnetaan parhaiten runo- ja kuvataidekollaaseistaan, joista hän kehitteli monia eri variaatioita. 1940-luvulla hän keksi konfrontaasin, jossa yhdistellään aiheita, joilla voi olla paitsi yhteisiä myös vastakkaisia ominaisuuksia. Muita muunnelmia ovat esimerkiksi: raportaasi, rullaasi, prolaasi, ruttaasi, kiasmaasi, stratifio ja ventilaasi. Hän on ollut mukana toimittamassa erilaisia kollaasitekniikoita käsittelevää teosta, Dictionnaire des méthodes (1983, Metodien sanakirja). Amos Andersonin taidemuseo järjesti 16.5. – 10.8.2003 Kolářin ja hänen vaimonsa taiteen retrospektiivinäyttelyn Helsingissä. == Kirjallisuutta == Amos Andersonin taidemuseon näyttelykatalogi Jiři Kolář 1914 – 2002 == Aiheesta muualla == * Eero Balk: ”Kaikki oli jo valmista kun synnyin” * Amos Andersonin taidemuseon esittelyteksti * Marko Niemi: ”Etnodada: kääntyvät kuvat” * Prahan taidegalleria * Ubu-web * Poèmes du silence * Kolářin tuotanto, tšekinkielinen sivusto Luokka:Tšekkiläiset kirjailijat Luokka:Vuonna 1914 syntyneet Luokka:Vuonna 2002 kuolleet
SK Tirana

SK Tirana on albanialainen jalkapalloseura, jonka kotikaupunki on maan pääkaupunki Tirana. Vuonna 1920 perustettu seura on Albanian menestynein, sillä se on voittanut maan pääsarjan Kategoria superioren 22 kertaa, eli useammin kuin yksikään toinen joukkue. ==Historia== * 1920: Seura nimeltä Agimi Sports Association perustetaan. * 1927: Seura vaihtaa nimensä muotoon Sportklub Tirana. * 1930: Sportklub Tirana osallistuu Albanian mestaruussarjan ensimmäiseen kauteen, ja voittaa sen. * 1947: Seura vaihtaa nimensä muotoon KS 17 Nëntori Tirana. * 1951: Seura vaihtaa nimensä muotoon Puna Tirana. * 1957: Seura palauttaa nimensä muotoon KS 17 Nëntori Tirana. * 1965: Seura osallistuu ensimmäistä kertaa Euroopan cupiin. * 1991: Seura palauttaa nimensä muotoon Sportklub Tirana. * 2008: Seura voittaa Associazione Calcio Milan 2-1 SK Tiranan Selman Stërmasi koti kentällä,albaanialaisen Taqi Oilin järjestämässä ystävyysottelussa. ==Saavutukset== * Albanian-mestaruudet: 25 (1930, 1931, 1932, 1934, 1936, 1937, 1965, 1966, 1968, 1970, 1982, 1985, 1988, 1989, 1995, 1996, 1997, 1999, 2000, 2003, 2004, 2005, 2007, 2009, 2020) * Albanian cup- mestaruudet: 14 (1939, 1963, 1976, 1977, 1983, 1984, 1986, 1994, 1996, 1999, 2001, 2002, 2006, 2011) * Albanian supercup-mestaruudet: 8 (1994, 2000, 2002, 2003, 2005, 2006, 2007, 2009) ==Aiheesta muualla== * KF Tirana Seuran viralliset sivut * KF Tirana Jo Zyrtare * SK Tirana * Statistika e SK Tirana * Lajme nga Sk Tirana Albania-sport.com * KF Tirana Jo Zyrtare Tirana, SK Luokka:Vuonna 1920 perustetut urheiluseurat Luokka:Tiranan urheilu
Mario Brega

Mario Brega (5. maaliskuuta 1923 Rooma – 23. heinäkuuta 1994 Rooma) oli italialainen näyttelijä. Hän esiintyi sivurooleissa Sergio Leonen ohjaamissa spagettiwesterneissä Kourallinen dollareita, Vain muutaman dollarin tähden ja Hyvät, pahat ja rumat sekä Sergio Corbuccin spagettiwesternissä Suuri hiljaisuus. Näiden lisäksi hän on esiintynyt muun muassa useissa Federico Fellinin elokuvissa. 1980-luvulla hän näytteli Carlo Verdonen elokuvissa komediarooleja. Elokuvassa Hyvät pahat ja rumat isokokoisen Bregan roolihahmona oli karkea ja väkivaltainen korpraali Wallace, joka pahoinpiteli etelävaltiolaisia sotilaita sotavankileirillä. Elokuvassa Vain muutaman dollarin tähden Brega esittää Nino-nimistä lainsuojatonta jengissä, joka suunnittelee pankkiryöstöä. Elokuvassa Kourallinen dollareita roiston nimi on Chico. Suuressa gangsterisodassa Brega oli henkilö gangsterijengissä. ==Filmografia (valikoima)== * Kourallinen dollareita (1964) * Voittamaton (1964) * Vain muutaman dollarin tähden (1965) * Hyvät, pahat ja rumat (1966) *Kosto odottaa (1967) * Nimeni on Nobody (1973) * Suuri gangsterisota (1984) ==Aiheesta muualla== * Luokka:Italialaiset näyttelijät Luokka:Vuonna 1923 syntyneet Luokka:Vuonna 1994 kuolleet
Hattutehdas

Nuorten mediakeskus HattuMedia on Helsingin nuorisoasiainkeskuksen ylläpitämä paikka, jossa nuoret voivat harrastaa median tekemistä. HattuMedialla toimii muun muassa Free Your Mind -toimitus, videoeditointipisteitä ja äänistudio jonka yhteydessä on Helsinki Freedom Records levy-yhteisö. Vuonna 1995 tehtiin kirjallinen esitys Helsingin videopajojen yhdistämisestä. Vuonna 2000 hanke toteutui ja tilat löytyivät Lönnrotinkadulta. Tiloissa toimi aiemmin Media. Nuorisolautakunta päätti 24. lokakuuta 2001 vuokrata Lönnrotinkadun tilat nuorisoasiankeskukselle, yhteensä 519 neliömetriä. Talo avattiin kunnostuksen jälkeen 18. maaliskuuta 2002. HattuMedia on mediaharrastamisen keskus, mutta myös oppilaitosharjoittelupaikka. "Hatussa" on vuosittain useita työllistettyjä ja työharjoittelijoita. Nykyinen toimituksen tila sijaitsee Nuorten toimintakeskus Hapessa. == Aiheesta muualla == * www.hattu.net - HattuMedia kotisivut Luokka:Helsingin kaupungin virastot ja laitokset
Alethea McGrath

Alethea Ada McGrath (1. kesäkuuta 1920 – 9. helmikuuta 2016) oli australialainen näyttelijä, joka esitti kirjastonhoitaja Jocasta Nuta elokuvassa Star Wars: Episodi II – Kloonien hyökkäys. Hänet tunnettiin myös televisiorooleistaan. Hän näytteli Dot Farraria Prisonerissa ja kahta roolia Neighboursissa: Mary Crobieta vuosina 1989–1990 sekä Lily Madigania vuonna 1998. == Lähteet == ==Aiheesta muualla== * Luokka:Australialaiset näyttelijät Luokka:Vuonna 1920 syntyneet Luokka:Vuonna 2016 kuolleet
KS Dinamo Tirana

KS Dinamo Tirana on albanialainen jalkapalloseura, jonka kotikaupunki on maan pääkaupunki Tirana. Vuonna 1950 perustettu seura on yksi Albanian menestyneimmistä, joskaan se ei enää viime vuosina ole menestynyt aivan yhtä hyvin kuin 1950- ja 1960-luvuilla. == Historia == * 1950: Seura nimeltä KS Dinamo Tirana perustetaan. Samana vuonna seura voittaa ensimmäisen kerran Albanian mestaruuden. * 1969: Seura osallistuu ensimmäistä kertaa Euroopan cupiin. * 1995: Seura vaihtaa nimensä muotoon KS Olimpik Tirana. * 1997: Seura palauttaa nimensä muotoon KS Dinamo Tirana. == Saavutukset == * Albanian- mestaruudet: 16 (1950, 1951, 1952, 1953, 1955, 1956, 1960, 1967, 1973, 1975, 1976, 1977, 1980, 1986, 1990, 2002) * Albanian cup-mestaruudet: 13 (1950, 1951, 1952, 1953, 1954, 1960, 1971, 1974, 1978, 1982, 1989, 1990, 2003) * Albanian supercup-mestaruudet: 1 (1989) Dinamo Tirana, KS Luokka:Vuonna 1950 perustetut urheiluseurat Luokka:Tiranan urheilu
Desert Land

Desert Land on ruotsalaisen Narnia-yhtyeen kolmas albumi. Albumia nauhoitettiin maalis–lokakuussa 2000 Berghemin ja The Dream Factoryn studioilla. Nuclear Blast julkaisi levyn Euroopassa 2001 ja Pony Canyon Japanissa. Poiketen kahdesta aiemmasta levystä, molemmissa painoksissa on sama, Kristian Wåhlinin tekemä kansikuva. Kaikki levyn kappaleet ovat Carl Johan Grimmarkin säveltämiä ja Christian Liljegrenin sanoittamia. Tälläkin levyllä on mukana kappale, joka on saanut teemansa Narnia-kirjoista. Aiemmat Narnian mukaan nimetyt kappaleet ovat olleet instrumentaaleja, mutta tämän levyn "The Witch & the Lion" kertoo taistelusta hyvän ja pahan välillä. == Yhtyeen kokoonpano albumilla == * Christian Liljegren – laulu * Carl Johan Grimmark – sähkökitara, 6- ja 12-kieliset akustiset kitarat, basso (2), kosketinsoittimet ja taustalaulu * Jakob Persson – basso * Andreas Johansson – rummut * Martin Claesson – kosketinsoittimet === Vierailijat === *Per Hagström – taustalaulu, laulu (9) == Kappaleet == # # # # # (instrumental) # # # (instrumental) # # (bonuskappale) == Lähteet == == Aiheesta muualla == * * Luokka:Vuoden 2001 albumit Luokka:Narnian albumit